ddrg/super_eurlex huggingface dataset:
7.

Článok 34a sa nahrádza takto: „Článok 34a 1. Kvóty sa rozdeľujú do dvoch častí, ako sa uvádza v prílohe III.A: a) kvóta č. 09.4195 (ďalej len „časť A“) sa rozdeľuje medzi dovozcov Únie schválených podľa ustanovení článku 7, ktorí môžu preukázať, že vykonávali dovoz buď v rámci kvóty 09.4195 alebo kvóty 09.4182 v priebehu 24 mesiacov pred novembrom predchádzajúcim kvótový rok, b) kvóta č. 09.4182 (ďalej len „časť B“) sa vyhradí pre žiadateľov: i) ktorí sú schválení podľa ustanovení článku 7 a ii) ktorí môžu preukázať, že počas 12 mesačného obdobia pred mesiacom november predchádzajúcim kvótovému roku doviezli do Únie a/alebo vyviezli z Únie minimálne 100 ton mlieka alebo mliečnych výrobkov uvedených v kapitole 04 kombinovanej nomenklatúry v rámci najmenej štyroch samostatných operácií. 2. Žiadosti o dovozné licencie sa môžu predkladať len: a) od 20. do 30. novembra na dovoz v období od 1. januára do nasledujúceho 30. júna; b) od 1. do 10. júna na dovoz v období od 1. júla do nasledujúceho 31. decembra; c) od 1. do 10. septembra na dovoz v období od 1. októbra do nasledujúceho 31. decembra. 3. Žiadosti o dovozné licencie sú prijateľné, ak na žiadateľa zahŕňajú: a) na časť A maximálne 125 % z množstiev, ktoré žiadatelia doviezli v rámci kvót 09.4195 alebo 09.4182 počas 24-mesačného obdobia pred mesiacom november predchádzajúcim kvótovému roku; b) na časť B minimálne 20 ton a nie viac než 10 % dostupného množstva na podobdobie a za predpokladu, že sú schopní uspokojivo preukázať príslušnému orgánu dotknutého členského štátu, že spĺňajú podmienky stanovené v odseku 1 písm. b). Žiadatelia môžu súčasne podať žiadosť o obidve časti kvóty za predpokladu, že spĺňajú podmienky oprávnenosti. Žiadosti o dovoznú licenciu sa musia pre časť A a pre časť B podať osobitne. 4. Žiadosti o dovoznú licenciu sa môžu podať len v členskom štáte, ktorý udelil povolenie podľa článku 7 a pritom sa v nich musí uvádzať číslo povolenia dovozcu. 5. Dôkazy uvedené v odsekoch 1 a 3 sa poskytujú v súlade s druhým pododsekom článku 5 nariadenia (ES) 1301/2006. Predmetné dôkazy sa predkladajú spoločne so žiadosťami o dovozné licencie a musia platiť počas príslušného kvótového roka.“
1.

Písmeno b) sa nahrádza takto: „b) Do 15. septembra oznámia členské štáty Komisii konečnú celkovú produkciu a celkovú vnútornú spotrebu olivového oleja a zásoby na sklade ku koncu hospodárskeho roka za predchádzajúci hospodársky rok. Do 15. októbra a do 15. apríla oznámia členské štáty Komisii odhad celkovej produkcie olivového oleja a odhad vnútornej spotreby a zásob na sklade ku koncu hospodárskeho roka pre prebiehajúci hospodársky rok.“
(3)

Množstvá cukru, na ktoré sa vzťahujú žiadosti o vývozné povolenia, presahujú množstvové limity stanovené podľa nariadenia (EÚ) č. 394/2012. Malo by sa preto stanoviť percento prijatia pre množstvá, o ktoré sa žiadalo od 14. do 18. januára 2013. Všetky žiadosti o vývozné povolenia na cukor podané po 18. januári 2013 by sa preto mali zamietnuť a podávanie žiadostí o vývozné povolenia by sa malo pozastaviť,
8.

Článok 11 sa nahrádza takto: „Článok 11 Prípravné postupy revízie technických kritérií 1. V záujme prípravy revízie spoločných špecifikácií a kategórií kancelárskych zariadení, na ktoré sa vzťahuje príloha C k dohode, a pred predložením návrhu alebo pred zaslaním odpovede Agentúre Spojených štátov na ochranu životného prostredia (US EPA) v súlade s postupmi ustanovenými v dohode a v rozhodnutí Rady č. 2013/107/EÚ z 13. novembra 2012 o podpise a uzavretí dohody medzi vládou Spojených štátov amerických a Európskou úniou o koordinácii programov označovania energetickej účinnosti kancelárskych zariadení (16) je potrebné prijať opatrenia stanovené v odsekoch 2 až 5. 2. Komisia môže požiadať EUESB, aby predložil návrh na revíziu dohody alebo spoločných špecifikácií pre výrobok. Komisia môže EUESB navrhnúť revíziu spoločných špecifikácií pre výrobok alebo revíziu dohody. EUESB môže Komisii predkladať návrhy aj z vlastného podnetu. 3. Komisia konzultuje výbor EUESB vždy, keď od US EPA dostane návrh na revíziu dohody. 4. Pri poskytovaní svojich stanovísk Komisii vezmú členovia EUESB do úvahy výsledky realizačnej štúdie a štúdie trhu a najlepšiu dostupnú technológiu na znižovanie spotreby energie. 5. Komisia predovšetkým vezme do úvahy, že cieľom je stanovenie spoločných špecifikácií na ambicióznej úrovni, ako sa ustanovuje v článku I ods. 3 dohody, v záujme zníženia spotreby energie a náležite zohľadní dostupnú technológiu a súvisiace náklady počas celého životného cyklu výrobku. EUESB pred poskytnutím svojich stanovísk k novým spoločným špecifikáciám vezme do úvahy najmä najnovšie výsledky ekodizajnových štúdií.
(6)

Časť 1 prílohy I k nariadeniu (EÚ) č. 206/2010 by sa preto mala zmeniť a doplniť tak, že sa Spojené štáty doplnia do zoznamu tretích krajín, území alebo ich častí, z ktorých je povolený vstup zásielok živých kopytníkov do Únie, pričom by sa mali uviesť vhodné záruky, pokiaľ ide o testy na zistenie vezikulárnej stomatitídy. Uplatňovanie týchto záruk by sa malo potvrdiť vo veterinárnom osvedčení pre živé ošípané určené na chov a produkciu, ktoré sprevádza zvieratá v pri vstupe do Únie.
(2)

Žiadateľ tvrdí, že spoločnosť ChemGen Corp. prešla s účinnosťou od 10. februára 2012 do vlastníctva spoločnosti Eli Lilly and Company Ltd., ktorá v súčasnosti vlastní práva uvádzania uvedenej doplnkovej látky na trh. Žiadateľ na podporu svojej žiadosti predložil príslušné údaje.
(1)

Spoločnosť Taminco N.V. predložila v súlade s článkom 13 ods. 3 nariadenia (ES) č. 1831/2003 žiadosť, v ktorej navrhuje zmenu názvu držiteľa povolenia vo vykonávacom nariadení Komisie (EÚ) č. 371/2011 (2), ktoré bolo vydané na obdobie 10 rokov v súvislosti so sodnou soľou dimetylglycínu, ktorá patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“.
(3)

Nariadenie (EÚ) č. 162/2011 by sa preto malo zodpovedajúcim spôsobom zmeniť a doplniť a na internete by sa mal uverejniť zoznam skladovacích zariadení, ktoré patria k intervenčným strediskám, so všetkými informáciami potrebnými pre hospodárske subjekty, ktorých sa týka verejná intervencia.
SK Úradný vestník Európskej únie L 32/7

VYKONÁVACIE NARIADENIE KOMISIE (EÚ) č. 87/2013

z 31. januára 2013,

ktorým sa opravuje poľské znenie vykonávacieho nariadenia (EÚ) č. 29/2012 o obchodných normách na olivový olej

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 113 ods. 1 písm. a) a článok 121 prvý odsek písm. a) v spojení s článkom 4,

keďže:

(1) Poľské znenie vykonávacieho nariadenia Komisie (EÚ) č. 29/2012 z 13. januára 2012 o obchodných normách na olivový olej (2) obsahuje chybu. Znenie prvého z dvoch označení stanovených v článku 3 druhom pododseku písm. d) uvedeného nariadenia nesprávne uvádza „výlisky získané po extrakcii olivového oleja“ namiesto „výrobok získaný po extrakcii olivového oleja“. V dôsledku toho sa zmysel obidvoch označení v poľskom znení nariadenia prekrýva.

(2) Vykonávacie nariadenie (EÚ) č. 29/2012 by sa preto malo zodpovedajúcim spôsobom opraviť.

(3) Aby neboli dotknuté záujmy tých hospodárskych subjektov, ktoré splnili nesprávnu povinnosť stanovenú v poľskom znení vykonávacieho nariadenia (EÚ) č. 29/2012, malo by sa im umožniť ešte počas určitého obdobia používať nesprávne označenia. Aby bolo uvedené obdobie čo najkratšie, malo by toto nariadenie nadobudnúť účinnosť prvým dňom nasledujúcim po jeho uverejnení.

(4) Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

PRIJALA TOTO NARIADENIE:

Článok 1

Týka sa iba poľského znenia.

Článok 2

Výrobky, ktoré boli vyrobené a označené v Únii alebo boli do Únie dovezené a prepustené do voľného obehu podľa poľského znenia vykonávacieho nariadenia (EÚ) č. 29/2012 pred nadobudnutím účinnosti tohto nariadenia, sa môžu uvádzať na trh do 2. februára 2014.

Článok 3

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 31. januára 2013 Za Komisiu predseda José Manuel BARROSO

(1) Ú. v. EÚ L 299, 16.11.2007, s. 1.

(2) Ú. v. EÚ L 12, 14.1.2012, s. 14.
1.

V prílohe I sa vypúšťajú tieto záznamy: „— Arašidové oriešky (arašidy), nevylúpané — 1202 41 00 Ghana (GH) aflatoxíny 50“ — Arašidové oriešky (arašidy), vylúpané — 1202 42 00 — Arašidové maslo — 2008 11 10 (Krmivá a potraviny) „Listy karí (Bergera/Murraya koenigii) ex 1211 90 86 10 India (IN) rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí(5) 50“ (Potraviny – čerstvé bylinky) „— Arašidové oriešky (arašidy), nevylúpané — 1202 41 00 India (IN) aflatoxíny 20“ — Arašidové oriešky (arašidy), vylúpané — 1202 42 00 — Arašidové maslo — 2008 11 10 — Arašidové oriešky, inak upravené alebo konzervované — 2008 11 91; 2008 11 96; 2008 11 98 (Krmivá a potraviny) „Ibištek jedlý ex 0709 99 90 20 India (IN) rezíduá pesticídov analyzované multireziduálnymi metódami založenými na GC-MS a LC-MS alebo metódami na stanovenie jednotlivých rezíduí(2) 50“ (Potraviny – čerstvé) „Dyňa červená (egusi, Citrullus lanatus), semená a odvodené produkty ex 1207 70 00; 10 Nigéria (NG) aflatoxíny 50“ ex 1106 30 90; 30 ex 2008 99 99 50 (Potraviny)
(5)

Tieto opatrenia by mali byť spravované použitím dovozných licencií. Z tohto dôvodu by sa mali stanoviť pravidlá na podávanie žiadostí a uvádzanie informácií, ktoré majú žiadosti a licencie obsahovať, ak je to nevyhnutné, odlišne od nariadenia Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (6), a od nariadenia Komisie (ES) č. 382/2008 z 21. apríla 2008 o pravidlách uplatňovania dovozných a vývozných povolení v sektore hovädzieho a teľacieho mäsa (7).
(5)

Mala by sa používať harmonizovaná testovacia metóda prijatá Európskym výborom pre normalizáciu na stanovenie obsahu vo vode rozpustného šesťmocného chrómu v cemente v súlade so smernicou Európskeho parlamentu a Rady 2003/53/ES z 18. júna 2003, ktorou sa po 26-krát mení a dopĺňa smernica Rady 76/769/EHS týkajúca sa obmedzení uvádzania na trh a používania niektorých nebezpečných látok a prípravkov (nonylfenol, nonylfenoletoxylát a cement) (7). Na účely jasnosti by položka 47 prílohy XVII k nariadeniu (ES) č. 1907/2006 mala obsahovať odkaz na uvedenú testovaciu metódu.
Ide o neaglomerujúce uhlie so spalným teplom od 20 000 kJ/kg do 24 000 kJ/kg obsahujúce viac než 31 % prchavých látok na suchom bezminerálnom základe.

Výsledok deštrukčnej destilácie bituminózneho uhlia. Čiernouhoľný decht je kvapalný vedľajší produkt získavaný destiláciou uhlia na výrobu koksu v koksárenskej peci alebo sa vyrába z hnedého uhlia (‚nízkoteplotný decht‘). Čiernouhoľný decht možno ďalej destilovať do rôznych organických výrobkov (napríklad benzén, toluén, naftalín), ktoré by normálne uviedli ako surovina pre petrochemický priemysel.

11. Svietiplyn (plynárne)
14.

Text týkajúci sa organizácie „Florida Certified Organic Growers and Consumers, Inc. (FOG), DBA as Quality Certification Services (QCS)“ sa nahrádza takto: „ ‚Florida Certified Organic Growers and Consumers, Inc. (FOG), DBA as Quality Certification Services (QCS)‘ 1. Adresa: P.O. Box 12311, Gainesville FL, 32604 Spojené štáty americké 2. Webová adresa: http://www.qcsinfo.org 3. Príslušné tretie krajiny, číselné kódy a kategórie produktov: Tretia krajina Číslo kódu Kategória produktov A B C D E F Dominikánska republika DO-BIO-144 — — — x — — Ekvádor EC-BIO-144 x — x — — — Guatemala GT-BIO-144 x — — x — — Honduras HN-BIO-144 — — x — — — Mexiko MX-BIO-144 x — — — — — 4. Výnimky: produkty vyrobené v období konverzie, víno. 5. Trvanie zaradenia do zoznamu: do 30. júna 2015.“
(2)

Pod nadpis „B. Právnické osoby, subjekty a orgány“ sa dopĺňajú tieto záznamy: a) „Amroggang Development Banking Corporation [známa aj ako a) AMROGGANG DEVELOPMENT BANK; b) AMNOkKANG DEVELOPMENT BANK]. Adresa: Tongan-dong, Pchjongjang, KĽDR. Dátum určenia: 2.5.2012.“ b) „Green Pine Associated Corporation [známa aj ako a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY]. Adresa: a) c/o Reconnaissance General Bureau Headquarters, Hyongjesan-Guyok, Pchjongjang, KĽDR, b) Nungrado, Pchjongjang, KĽDR. Dátum určenia: 2.5.2012.“ c) „Korea Heungjin Trading Company [známa aj ako a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY]. Adresa: Pchjongjang, KĽDR. Dátum určenia: 2.5.2012.“ d) „Korean Committee for Space Technology [známy aj ako a) DPRK Committee for Space Technology; b) Department of Space Technology of the DPRK; c) Committee for Space Technology; d) KCST]. Adresa: Pchjongjang, KĽDR. Dátum určenia: 22.1.2013.“ e) „Bank of East Land [známa aj ako a) Dongbang BANK; b) TONGBANG U’NHAENG; c) TONGBANG BANK]. Adresa: P. O. Box 32, BEL Building, Jonseung-Dung, Moranbong District, Pchjongjang, KĽDR. Dátum určenia: 22.1.2013.“ f) „Korea Kumryong Trading Corporation. Dátum určenia: 22.1.2013.“ g) „Tosong Technology Trading Corporation. Adresa: Pchjongjang, KĽDR. Dátum určenia: 22.1.2013.“ h) „Korea Ryonha Machinery Joint Venture Corporation [známa aj ako a) CHOSUN YUNHA MACHINERY JOINT OPERATION COMPANY; b) KOREA RYENHA MACHINERY J/V CORPORATION; c) RYONHA MACHINERY JOINT VENTURE CORPORATION]. Adresa: a) Central District, Pchjongjang, KĽDR, b) Mangungdae-gu, Pchjongjang, KĽDR, c) Mangyongdae District, Pchjongjang, KĽDR. Dátum určenia: 22.1.2013.“ i) „Leader (Hong Kong) International (známa aj ako Leader International Trading Limited). Adresa: Room 1610 Nan Fung Tower, 173 Des Voeux Road, Hong Kong. Dátum určenia: 22.1.2013.“
(151)

Výsledné rozpätia ujmy, pri ktorých sa v odôvodnených prípadoch prihliadlo na požiadavky zainteresovaných strán, vyjadrené ako percentuálna časť celkovej hodnoty dovoznej ceny CIF jednotlivých čínskych vývozcov zaradených do vzorky, boli menšie ako zistené dumpingové rozpätia, a to takto: — Yichang Rosen Foods Co., Ltd., Yichang, Zhejiang: 100,1 %, — Huangyan No. 1 Canned Food Factory, Huangyan, Zhejiang: 48,4 %, — Zhejiang Xinshiji Food Co., Ltd., Sanmen, Zhejiang, a prepojený výrobca Hubei Xinshiji Foods Co., Ltd., Dangyang City, provincia Hubei: 92,0 %, — spolupracujúci vyvážajúci výrobcovia nezaradení do vzorky: 90,6 %, všetky ostatné spoločnosti: 100,1 %.
(38)

Príslušným výrobkom je bioetanol, niekedy uvádzaný ako „etanolové palivo“, t. j. etylalkohol vyrobený z poľnohospodárskych produktov (uvedených v prílohe I k Zmluve o fungovaní Európskej únie), denaturovaný alebo nedenaturovaný, okrem produktov s obsahom vody vyšším ako 0,3 % (m/m) meraným podľa normy EN 15376, ako aj etylalkohol vyrobený z poľnohospodárskych produktov (uvedených v prílohe I k Zmluve o fungovaní Európskej únie), obsiahnutý v zmesiach s benzínom s obsahom etylalkoholu vyšším ako 10 % (v/v) s pôvodom v USA, v súčasnosti zaradený pod číselné znaky KN ex 2207 10 00, ex 2207 20 00, ex 2208 90 99, ex 2710 12 21, ex 2710 12 25, ex 2710 12 31, ex 2710 12 41, ex 2710 12 45, ex 2710 12 49, ex 2710 12 51, ex 2710 12 59, ex 2710 12 70, ex 2710 12 90, ex 3814 00 10, ex 3814 00 90, ex 3820 00 00 a ex 3824 90 97.
PRÍLOHA

Príloha I k nariadeniu (ES) č. 881/2002 sa mení a dopĺňa takto:

Pod nadpisom „Fyzické osoby“ sa vypúšťa tento záznam:

„Suliman Hamd Suleiman Al-Buthe [alias a) Soliman H.S. Al Buthi; b) Sulayman Hamad Sulayman Al Batha]. Adresa: Rijád, Saudská Arábia. Dátum narodenia: 8.12.1961. Miesto narodenia: Káhira, Egypt. Štátna príslušnosť: Saudská Arábia. Číslo cestovného pasu: a) B049614 (Saudská Arábia); b) C 536660 (Saudskoarabský cestovný pas vydaný 5.5.2001, jeho platnosť vypršala 11.5.2006). Ďalšie informácie: riaditeľ hnutia Environmental Health Department of the Municipality of Riyadh, Saudská Arábia (vo februári 2010). Dátum zaradenia do zoznamu uvedený v článku 2a ods. 4 písm. b): 23.6.2004.“
(7)

V prípade obmedzeného množstva cukru, ktorý sa vyrobí nad rámec kvóty, by sa mal stanoviť znížený poplatok za tonu nadbytočného množstva, zavedenie ktorého by umožnilo spravodlivé zaobchádzanie s výrobcami cukru v Únii, pričom by sa zabezpečilo dobré fungovanie trhu s cukrom v Únii a pomohol by sa znížiť rozdiel medzi cenami cukru v Únii a na svetových trhoch bez toho, aby vzniklo riziko hromadenia nadbytočných množstiev cukru na trhu v Únii.
(2)

Dňa 21. februára 2013 sankčný výbor Bezpečnostnej rady OSN rozhodol o pridaní dvoch fyzických osôb do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Dňa 22. februára 2013 Sankčný výbor BR OSN rozhodol o pridaní ďalšej fyzickej osoby do zoznamu.
1.

Príloha I sa mení a dopĺňa takto: a) Vkladajú sa tieto body 4.3.5, 4.3.5.1 a 4.3.5.2: „4.3.5. Vozidlo vybavené ekologickými inováciami 4.3.5.1. V prípade typu vozidla vybaveného jednou alebo viacerými ekologickými inováciami v zmysle článku 12 nariadenia (ES) č. 443/2009 a vykonávacieho nariadenia (EÚ) č. 725/2011 (1) sa zhoda výroby, pokiaľ ide o ekologické inovácie, preukazuje vykonaním skúšok stanovených v rozhodnutí, resp. rozhodnutiach Komisie schvaľujúcich príslušnú ekologickú inováciu, resp. inovácie. 4.3.5.2. Uplatňujú sa body 4.3.1, 4.3.2 a 4.3.4“. b) Do doplnku 3 sa vkladajú body 3.5.3, 3.5.3.1, 3.5.3.2 a 3.5.3.3: 3.5.3. Vozidlo vybavené ekologickou inováciou v zmysle článku 12 nariadenia (ES) č. 443/2009 a vykonávacieho nariadenia (EÚ) č. 725/2011: áno/nie (1) 3.5.3.1. Typ/variant/verzia štandardného vozidla, ako je vymedzené v článku 5 vykonávacieho nariadenia (EÚ) č. 725/2011 (2) 3.5.3.2. Možné interakcie medzi rôznymi ekologickými inováciami: áno/nie (1) 3.5.3.3. Emisné údaje v súvislosti s použitím ekologických inovácií (3) (4) Rozhodnutie schvaľujúce ekologickú inováciu (5) Kód ekologickej inovácie (6) 1. Emisie CO2 štandardného vozidla (g/km) 2. Emisie CO2 vozidla s ekologickou inováciou (g/km) 3. Emisie CO2 štandardného vozidla v rámci skúšobného cyklu typu 1 (7) 4. Emisie CO2 vozidla s ekologickou inováciou v rámci skúšobného cyklu typu 1 (= 3.5.1.3) 5. Faktor vyťaženia (FV), t. j. časový podiel použitia technológie pri bežných prevádzkových podmienkach Úspory emisií CO2 FOR-L_2013055SK.01001801.notes.0001.xml.jpg xxxx/201x (5) Celková úspora emisií CO2 (g/km) (8) c) Dodatok k doplnku 4 sa mení a dopĺňa takto: i) V bode 2.1 sa tabuľka pre skúšku typu 6 nahrádza takto: „Typ 6 CO (g/km) THC (g/km) Nameraná hodnota“ ii) Bod 2.1.1 sa nahrádza takto: 2.1.1. V prípade dvojpalivových vozidiel zopakujte tabuľku ku skúške typu 1 pre každé palivo zvlášť. V prípade vozidiel na flexibilné palivá sa za predpokladu, že sa skúška typu 1 vykoná na oboch palivách podľa obrázku I.2.4. v prílohe I k nariadeniu (ES) č. 692/2008, ako aj v prípade vozidiel s pohonom na LPG alebo NG/biometán, či už dvoj- alebo jednopalivových, tabuľka zopakuje pri každom type referenčného plynu použitého pri skúške, pričom najhoršie výsledky sa zaznamenajú v dodatočnej tabuľke. V prípade potreby sa v súlade s oddielmi 1.1.2.4 a 1.1.2.5 prílohy I k nariadeniu (ES) č. 692/2008 uvedie, či boli výsledky namerané alebo vypočítané.“ iii) Vkladajú sa body 2.6 a 2.6.1: „2.6. Výsledky skúšok ekologických inovácií (9) (10) Rozhodnutie schvaľujúce ekologickú inováciu (11) Kód ekologickej inovácie (12) 1. Emisie CO2 štandardného vozidla (g/km) 2. Emisie CO2 vozidla s ekologickou inováciou (g/km) 3. Emisie CO2 štandardného vozidla v rámci skúšobného cyklu typu 1 (13) 4. Emisie CO2 vozidla s ekologickou inováciou v rámci skúšobného cyklu typu 1 (= 3.5.1.3) 5. Faktor vyťaženia (FV), t. j. časový podiel použitia technológie pri bežných prevádzkových podmienkach Úspory emisií CO2 FOR-L_2013055SK.01001801.notes.0002.xml.jpg xxxx/201x Celková úspora emisií CO2 (g/km) (14) 2.6.1. Všeobecný kód ekologickej inovácie, resp. inovácií (15)
6.

Článok 8 sa mení a dopĺňa takto: a) Odsek 1 sa mení a dopĺňa takto: i) v druhom pododseku sa suma „80 300 EUR“ nahrádza sumou „82 400 EUR“; ii) v treťom pododseku sa suma „40 100 EUR“ nahrádza sumou „41 100 EUR“; iii) vo štvrtom pododseku sa výraz „od 20 100 EUR do 60 200 EUR“ nahrádza výrazom „od 20 600 EUR do 61 800 EUR“; iv) v piatom pododseku sa výraz „od 10 000 EUR do 30 100 EUR“ nahrádza výrazom „od 10 300 EUR do 30 900 EUR“. b) Odsek 2 sa mení a dopĺňa takto: i) v druhom pododseku sa suma „267 400 EUR“ nahrádza sumou „274 400 EUR“; ii) v treťom pododseku sa suma „133 800 EUR“ nahrádza sumou „137 300 EUR“; iii) v piatom pododseku sa výraz „od 2 900 EUR do 230 500 EUR“ nahrádza výrazom „od 3 000 EUR do 236 500 EUR“; iv) v šiestom pododseku sa výraz „od 2 900 EUR do 115 400 EUR“ nahrádza výrazom „od 3 000 EUR do 118 400 EUR“. c) V odseku 3 sa suma „6 700 EUR“ nahrádza sumou „6 900 EUR“.
(57)

Okrem toho sa usudzuje, že metóda, ktorú zastáva spoločnosť CeDo, by viedla k nerovnakému zaobchádzaniu pri výpočte rozpätí tejto spoločnosti a rozpätí iných vyvážajúcich výrobcov zo vzorky predávajúcich neprepojeným dovozcom. Metodika, ktorú používajú ostatní vyvážajúci výrobcovia zo vzorky, sa zakladala na vývoznej cene na úrovni CIF, ktorá samozrejme nezahŕňa predajné, všeobecné a administratívne náklady Únie ani zisk z ďalšieho predaja v Únii po preclení. Komisia sa domnieva, že stanovenie príslušnej dovoznej ceny na výpočet cenového podhodnotenia a predaja pod cenu by nemalo byť ovplyvnené tým, či sa vyvážaný tovar dodáva prepojeným, alebo neprepojeným hospodárskym subjektom v Únii. Metodikou, ktorú používa Komisia, sa zabezpečuje rovnaké zaobchádzanie za oboch okolností. Prístup, ktorý požaduje CeDo, by napokon, ako už bolo uvedené v odôvodnení 53, a najmä v situácii týkajúcej sa tejto spoločnosti, viedol k zmätku a nejasnostiam medzi dvoma odlišnými štatútmi, v rámci ktorých CeDo pôsobí ako dodávateľ hliníkovej fólie na trh Únie. Spoločnosť CeDo totiž zásobuje trh Únie na jednej strane ako výrobca so sídlom v Únii a na strane druhej ako ďalší predajca hliníkovej fólie dovážanej z Číny. Účelom výpočtov rozpätia ujmy nie je zistiť, do akej miery predaj spoločnosti CeDo Spojené kráľovstvo ako dovážajúceho výrobcu do Únie spôsobuje ujmu výrobcom v Únii, ale skôr to, či vývoz pochádzajúci od spoločnosti CeDo Shanghai nemá takýto účinok prostredníctvom cenového podhodnotenia a predaja pod cenu výrobcov v Únii. Príslušná cena, ktorá sa má s týmto cieľom vziať do úvahy, je cena, za akú sa príslušný výrobok predáva do Únie, a nie cena, za akú dovážajúci výrobcovia v Únii dovezený tovar následne ďalej predávajú. Je to v súlade s prístupom zvoleným pri výpočte rozpätia ujmy, ktorú možno pripísať dovozu uskutočňovanému domácimi výrobcami do Únie.
(7)

S cieľom zabezpečiť primeranú úroveň ochrany verejného zdravia je vhodné, aby klíčky a semená určené na výrobu klíčkov, ktoré sú dovážané do Únie, spĺňali aj požiadavky stanovené v nariadení (ES) č. 852/2004 a v prípade klíčkov takisto požiadavky na vysledovateľnosť stanovené vo vykonávacom nariadení Komisie (EÚ) č. 208/2013 a mikrobiologické kritériá stanovené v nariadení (ES) č. 2073/2005 (6). Pre tieto komodity dovážané do Únie by preto mali byť stanovené príslušné požiadavky na certifikáciu.